ከ21 ሚሊዮን ብር በላይ የመሚገመቱ የኮንትሮባንድ ዕቃዎች ተያዙ፡፡
ባሕር ዳር፡ ሚያዝያ 13/2012 ዓ.ም (አብመድ) የጉምሩክ ኬላ ጣቢያዎች ላይ ግምታዊ ዋጋቸው ከ21 ሚሊዮን ብር በላይ የሚገመት የኮንትሮባንድ ዕቃዎች በቁጥጥር ስር መዋሉን የገቢዎች ሚኒስቴር አስታወቀ፡፡የኮንትሮባንድ ዕቃዎች የተያዙት ባሕር ዳር፣ መተማ፣ ሁመራ፣ አዳማ፣ ጅግጅጋ፣ ጋላፊ፣ ድሬደዋ፣ ሀረር፣ ቦሌ አየር መንገድ፣ ሞጆ፣ አዋሽ እና ሌሎች የጉምሩክ ኬላ ጣቢያዎች እንደሆነም ተመላክቷል፡፡ከተያዙት ሕገ-ወጥ የገቢና ወጪ ዕቃዎች ውስጥም በሐሰተኛ ሰነድና በቱሪስት ስም የገቡ ተሽከርካሪዎች፣ የተሽከርካሪዎች መለዋዎጫዎች፣ የአዋቂዎችና ሕጻናት አልባሳት፣ ሲጋራ፣ የተለያየ ዓይነት የወርቅ መፈለጊያ ማሽንነሪዎች፣ ሁለት የትራክተር መሪዎች፣ 7 ሺ 362 የመትረየስ፣ የክላሽና የቱርክ ሽጉጥ ጥይቶች እንዲሁም ድንገተኛ ፍተሻ ተደርጎ በገቢ ዕቃ አወጣጥ ታክስ ሳይከፈል ሊጭበረበሩ የነበሩ የተለያዩ የኮንትሮባንድ ዕቃዎች ይገኙበታልው፡፡የኮንትሮባንድና ሕገ ወጥ ንግድን ለመከላከል በሚያገጥሟቸው ፈተናዎች ሳይበገሩ ከፀረ ኮንትሮባንድ ግብረ-ኃይል ጋር በጋራ በመሆን እንደሆነ ሚኒስቴሩ አስታውቋል፡፡ሥራውን በቆራጥነት በመሥራት ኮንትሮባንድስቶችን በማጋላጥ ሕገ-ወጥ ዕቃዎቹ ለሀገርና ሕዝብ ገቢ እንዲሆን ላደረጉ ለጉምሩክ ሠራተኞችና ተባባሪ አካላት ሚኒስቴር መሥሪያ ቤቱ ምሥጋናው አቅርቧል፡፡ምንጭ፡- ገቢዎች ሚኒስቴር